Pamela
Roberts (Pamela Roberts)
Dragan
Pantelić

    falcon-10@gmx.de

prevod
20.10.2003.
3.2

# Osnove K‑osvajača

Kao i svi KDE programi, K‑osvajač je izuzetno prilagodljiv. Ovaj dokument opisuje kako se K‑osvajač ponaša pod normalnim, podrazumevanim postavkama.

Miš sa tri dugmeta može biti koristan kako u K‑osvajaču, tako u bilo kom drugom KDE programu. Ako imate miš sa samo dva dugmeta, trebalo bi da možete da podesite sistem tako da istovremeni pritisak oba dugmeta simulira treće dugme.

O korišćenju miša možete pročitati više u

Ako ste navikli da dvoklik izvodi radnje, onda imajte na umu da K‑osvajač podrazumevano reaguje na jedan klik, kao što je i običaj u KDE‑u.

## Pokretanje K‑osvajača

Budući kombinovani menadžer fajlova i pregledač, K‑osvajač će u radu automatski prebacivati između ova dva režima, ali je zgodno i moći odabrati režim pri pokretanju K‑osvajača.

- Ako na površi ili panelu postoji ikona u obliku kuće, levi klik na nju otvoriće K‑osvajač kao menadžer fajlova.

- Ili, da otvorite K‑osvajač u režimu pregledača, kliknite levim na ikonu u obliku globusa, na panelu ili površi.

- Iz KMenija izaberite Internet K‑osvajač, veb pregledač da ga pokrenete kao pregledač, ili Domaća za režim menadžera fajlova.

- AltF2 otvoriće dijalog Izvrši naredbu. Upišite ``konqueror`` (malim slovima) i pritisnite Enter ili dugme Izvrši naredbu da počnete u režimu menadžera fajlova, ili prosto unesite neki URL, poput `http://www.konqueror.org`, da pokrenete K‑osvajač kao pregledač.

K‑osvajač se takođe automatski pokreće kad kliknete levim na ikonu površi koja predstavlja fasciklu, kao što je hard‑disk ili ikona Smeće.

## Delovi K‑osvajača

Kratak pogled na glavne delove K‑osvajačevog prozora:

Snimak ekrana K‑osvajača

Naslovna traka je traka preko vrha K‑osvajačevog prozora i funkcioniše isto kao i u drugim KDE programima. Kliknite desnim na središnji deo da dozovete meni naslovne trake.

Traka menija je traka koja sadrži imena padajućih menija. Kliknite levim na ime menija da ga, alternativno, prikažete ili sakrijete, ili upotrebite Altpodvučeno slovo kao prečicu, na primer AltU za meni Uređivanje. Razni meniji opisani su u sekciji ovog dokumenta o traci menija.

Traka alatki sadrži ikone za često korišćene radnje. Levi klik na ikonu će je aktivirati. Ako ste uključili oblačiće u Kontrolnom centru (u dijalogu Izgled Stil), kad iznad ikone lebdite pokazivačem pojaviće se kratak opis onoga što ta ikona radi.

Neke ikone, na primer ikone „gore“ i „nazad“ na prethodnom snimku ekrana, imaju mali, crni trougao u svom donjem desnom uglu. Ako držite pritisnuto levo dugme miša dok je pokazivač iznad ove vrste ikona, pojaviće se mali padajući meni.

Desni klik na traku alatki dozvaće meni trake alatki, koji možete koristiti za promenu njenog izgleda i položaja.

Traka lokacije prikazuje putanju ka fascikli, URL‑u ili fajlu. Ovde možete upisati putanju ili URL, pa pritisnuti Enter ili kliknuti levim na ikonu Idi skroz desno na traci lokacije, da odete na upisani URL. Crna ikona na levom kraju trake briše polje unosa.

Traka markera je oblast ispod trake lokacije na prethodnom snimku ekrana. Ovde možete dodavati često korišćene markere. Pogledajte sekciju o organizovanju markera.

Prozor je glavna oblast K‑osvajača, koja prikazuje sadržaje fascikli, veb stranica, dokumenata ili slika. Korišćenjem menija Prozor možete podeliti glavni K‑osvajačev prozor na jedan ili više odvojenih prikaza (korisno za radnje prevlačenja), ili uspostaviti dva ili više prikaza sa jezičcima.

Traka stanja proteže se preko dna K‑osvajačevog prozora i prikazuje opšte informacije o onome iznad čega lebdi pokazivač miša. Ako ste podelili glavni prozor na više prikaza, svaki od njih će imati traku stanja, sa malim zelenim svetlom na levom kraju da pokaže koji je prikaz aktivan. Desni klik na traku stanja doziva njen kontekstni meni.

Ne brinite ako K‑osvajač ne izgleda tačno kao na ovom snimku ekrana, jer je izuzetno podesiv. Osobito:

- Možete koristiti meni Podešavanje da prikažete ili sakrijete traku menija, glavnu traku, traku lokacije i traku sa markerima, ili čak da dodate dopunsku traku.

- Takođe možete „izravnati“ svaku traku kliknuvši levim na uspravnu liniju na levom kraju trake, ili ih premeštati držeći pritisnuto levo dugme i pomerajući miš okolo.

- Snimak ekrana ne prikazuje opcioni navigacioni panel.

Za više informacija o načinu izmene K‑osvajačevog izgleda, pogledajte sekciju o podešavanju K‑osvajača.

## Oblačići i „Šta je ovo“

Mnogo o načinu rada K‑osvajača možete saznati i bez čitanja celog ovog dokumenta, ako se oslonite na oblačiće i šta‑je‑ovo.

Ako su uključeni oblačići na nivou KDE‑a (KMenu, Kontrolni centar IzgledStil, dijalog Stil), onda kad lebdite pokazivačem miša iznad dugmeta trake alatki ili navigacionog panela, dobićete kratak opis funkcije tog dugmeta.

Šta‑je‑ovo se poziva preko trake menija, stavkom Pomoć Šta je ovo?, prečicom ShiftF1, ili levim klikom na znak pitanja pri gornjem desnom uglu K‑osvajačevog prozora. Pokazivač će promeniti oblik u znak pitanja uzduž strelice.

Ako je taj znak pitanja vidljiv, levi klik zapravo neće uraditi ništa dok ne kliknete na vidžet (ili njegov tekst) za koji je definisano šta‑je‑ovo. Ako ga ima, dobićete relativno opširno objašnjenje čemu je vidžet namenjen. Većina dijaloga koje izdaje K‑osvajač podržava podržava šta‑je‑ovo.

## Radnje levim i srednjim dugmetom miša

Ako kliknete levim na neku stavku u K‑osvajačevom prozoru, ona će biti „aktivirana“. To znači:

- Kliknite levim na ikonu u traci alatki da uradite štogod ta ikona treba da uradi.

- Kliknite levim na stavku u traci menija da razvijete taj meni.

- Kliknite levim na stavku menija da to uradite.

- Kliknite levim na ikonu u traci markera da otvorite dotični URL.

- Kliknite levim na vezu na veb stranici da bi je ispratili K‑osvajačem.

- Kliknite levim na ikonu ili ime fascikle, i K‑osvajač će ući u tu fasciklu (tj. prikazati njen sadržaj).

- Po levom kliku na ime fajla ili ikonu, K‑osvajač će uraditi ono što misli da je prigodno, na osnovu tipa fajla. Obično to znači otvaranje HTML stranica, pregledanje teksta, slika, KOfficeovih fajlova, koji će svi biti prikazani unutar K‑osvajačevog prozora („pregledanje“ znači da možete da vidite fajl, ali ne i da ga menjate).

  K‑osvajač razlučuje tip fajla poklapajući nastavak imena fajla sa spiskom poznatih tipova. Ako ovo omaši, pokušava da pogodi tip prema sadržaju fajla. Spisak poznatih tipova i pridruženih radnji možete menjati na stranici Pridruženja fajlovima u dijalogu Podešavanje Podesi K‑osvajač....

Klik srednjim dugmetom miša na ime fajla ili fascikle, ili ikonu, u suštini čini isto što i levi klik, samo što obično otvara novi prozor K‑osvajača, osim ako nije popunjena kućica Otvori vezu u novom jezičku umesto u novom prozoru na stranici Ponašanje, u dijalogu Podešavanje Podesi K‑osvajač.... K‑osvajač ume da otvara veze na stranicama i markere, kao i stavke Domaća, Gore, Nazad i Napred u novom jezičku ili prozoru.

Držanjem pritisnutog tastera Shift pri kliku srednjim dugmetom miša, otvorićete vezu u pozadini.

Ako kliknete srednjim kad je pokazivač miša iznad praznog prostora u glavnom prikazu (ne iznad veze ili imena fajla ili ikone), K‑osvajač će kopirati sadržaj klipborda u traku lokacije i pokušati da to iskoristi kao URL.

## Meniji na desno dugme miša

Klik desnim dugmetom na skoro bilo koji deo K‑osvajačevog prozora dozvaće odgovarajući kontekstni meni.

Ako je u K‑osvajačevim postavkama uključena opcija Desnim klikom unazad kroz istorijat, prost desni klik radi isto što i dugme Nazad. U ovom slučaju kontekstnom meniju možete pristupiti pomeranjem miša dok držite pritisnuto desno dugme.

Na naslovnoj traci

  Desni klik bilo gde na slobodnu oblast na naslovnoj traci doziva meni naslovne trake, dopuštajući vam kako da upravljate položajem K‑osvajačevog prozora, tako i dekoracijama primenjenim na sve prozore KDE programâ.

Na glavnoj traci alatki

  Desni klik bilo gde na slobodnu oblast na glavnoj traci izdaće njen meni. Možete ga koristiti da postavite traku na vrh, dno, levo ili desno u prozoru K‑osvajača. Takođe možete odrediti veličinu dugmadi na traci, i da li da budu prikazana kao ikone, tekst, ili oboje.

Na traci lokacije

  Kliknite desnim u polje za unos URL‑ova da izvedete radnje isecanja, kopiranja, nalepljivanja ili čišćenja, ili da izmenite mogućnosti automatske dopune teksta.

Na traci markera

  Ako je traka markera prikazana, kliknite desnim bilo gde na njen slobodan deo da dozovete meni trake markera. U njemu isto možete menjati položaj trake i da li se stavke prikazuju kao tekst, ikone, ili oboje.

Unutar prikaza

  Ako kliknete desnim bilo gde na slobodnu oblast unutar prikaza, dobićete meni koji, između ostalih opcija, sadrži navigacione naredbe Gore, Nazad, Napred i Učitaj ponovo.

Na fajlu ili fascikli

  Ovo je sasvim zgodna mogućnost. Desni klik na ime ili ikonu bilo kojeg fajla ili fascikle ne samo da „izabira“ tu stavku, nego doziva i meni koji pruža radnje isecanja, premeštanja, kopiranja ili uklanjanja (na razne načine), dodavanje stavke među markere, otvaranje ili pregledanje u programu po izboru, preimenovanje stavke, te uređivanje tipa fajla ili svojstava.

Na traci stanja

  Kliknite desnim na traku stanja na dnu prozora ili prikaza da dodate ili uklonite taj prikaz iz K‑osvajačevog prozora.

## Pregledanje pomoći, uputnih i infostranica

KDE stranice pomoći i unix uputne i infostranice možete pogledati direktno u K‑osvajaču, bez potrebe za pokretanjem K‑centra-pomoći.

Da pogledate neku KDE stranicu pomoći, unesite `help:/naredba_programa` (na primer, `help:/kmail` poziva dokumentaciju K‑pošte) u traku lokacije K‑osvajača.

K‑osvajač olakšava i čitanje unix uputnih stranice. Na primer, upišete `man:/touch` ili `#touch` u traku lokacije da biste pogledali stranicu za naredbu `touch`.

Za pregledanje unix infostranica, unošenje `info:/dir` odvodi vas na najviši nivo fascikle info sadržaja. Do željene stranice odatle dolazite prosto kliktanjem na veze. Za direktan odlazak na željenu stranicu, možete upisati `info:/naredba`.

Nažalost, KDE stranice pomoći skladištene su tako da se ne mogu gledati u drugim pregledačima. Ako to zaista želite, jedino što možete je da pređete na vezu i posetite http://docs.kde.org.